Here is a page extracted from Wikipedia that may contain CSS, HTML, and a lot of unformatted text.

Title: Tribunal Superior de Chusticia d'Aragón
Content: O Tribunal Superior de Chusticia d'Aragón (en castellano: Tribunal Superior de Justicia de Aragón), tamién conoixiu por as suyas siglas TSJA, ye o maximo organo d'o poder chudicial en Aragón, con seu en Zaragoza.

Historia 
O suyo antecedent mas directo estió l'Audiencia d'Aragón. L'actual Tribunal Superior de Chusticia d'Aragón estió creyau en 1985 a partir de l'articlo 26 d'a Lei Organica d'o Poder Chudicial, constituindo-se o 23 de mayo de 1989.

Organización 
L'alto tribunal aragonés se divide en cuatro salas:
 A Sala de Gubierno.
 A Sala d'o Civil y Penal.
 A Sala d'o Contencioso-Administrativo.
 A Sala d'o Social.

Seu 
O tribunal tién a suya seu en o palacio renaixentista d'os Condes de Morata, trobato en a ciudat de Zaragoza.

Presidencia 
O President d'o Tribunal Superior de Chusticia d'Aragón ye o representant d'o Poder Chudicial en Aragón. Ye nombrau por o Rei d'Espanya, a propuesta d'o Consello Cheneral d'o Poder Chudicial.
O President podrá presentar debant d'as Corz d'Aragón a memoria anyal.
L'actual president d'o Tribunal Superior de Chusticia d'Aragón ye Manuel Bellido Aspas.

Se veiga tamién 
 Gubierno d'Aragón.
 Tribunal de chusticia.
 Tribunal Superior de Chusticia d'Espanya.
 Poder Chudicial d'Espanya.

Referencias

Vinclos externos 
 Pachina oficial d'o Tribunal Superior de Chusticia d'Aragón

Institucions d'Aragón